stanford-oval/wikipedia huggingface dataset:
Eino Aaltio
Elämä ja ura

E. A. Aaltio syntyi 1889 Keuruulla vanhaan keuruulaiseen Andelinin lukkari- ja pappissukuun. Päästyään ylioppilaaksi Jyväskylän lyseosta 1909 hän ryhtyi aluksi opiskelemaan teologiaa, mutta vaihtoi pian oikeustieteeseen. Oikeustutkinnon Aaltio suoritti 1914 ja toimi sen jälkeen nimismiehenä Lammilla, Koski Hl:ssä, Jyväskylässä ja Keuruulla. Vuonna 1918 ollessaan Keuruun nimismies hän osallistui sisällissotaan valkoisten joukoissa Keuruun ja Vilppulan seudun taisteluissa. Hänelle myönnettiin varatuomarin arvonimi vuonna 1919. Vuonna 1920 hän toimi Itä-Karjalan väliaikaisen hallinnon lakimiehenä ja sihteerinä. Aaltio oli tällöin järjestämässä oikeus- ja hallintolaitosta Vienan-Karjalassa ja hän toimi Karjalan väliaikaisen hallituksen oikeusasiainosaston ja poliittisen osaston esittelijänä sekä oli sihteerinä Karjalan toisilla maakuntapäivillä Vuokkiniemellä sekä toimitti väliaikaisen hallituksen Karjalan Vartia-sanomalehteä. 1920-luvulla Aaltio toimi asianajajana Helsingissä ja Tampereella. Samalla hän toimi mm. Hämeen Maan, Ulkosuomalaislehden ja Tähystäjän päätoimittajana. Hämeen Maan päätoimittajana Aaltio oli 1924–1925, Kansalaiskorkeakoulun sanomalehtiopin opettajana 1926–1929, Tähystäjälehden päätoimittajana 1929 sekä Ulkosuomalaisyhdistyksen puheenjohtajana  1927–1929. Helsingin kaupungin lastensuojelulautakunnan lakimiehenä Aaltio oli 1925–1928. 1920-luvun lopulla E. A. Aaltio oli Akateemisen Karjala-Seuran aktivisteja ja kuului silloin mm. Urho Kekkosen lähipiiriin. AKS:n vallattua Suomalaisuuden liiton Aaltio toimi liiton pääsihteerinä 1929–1930. Maalaisliiton kansanedustajana E. A. Aaltio toimi lyhyen ajan 1929 noustuaan varasijalta eduskuntaan kesken kauden.
Lempäälässä Aaltio oli perustamassa 1925 Itä-Lempäälän Maamiesseuraa ja Itä-Lempäälän Osuuskassaa (myöhemmin Lempälän-Viialan Osuuspankki).
1930 Aaltio muutti Yhdysvaltoihin Suomen konsuliksi Duluthiin Minnesotaan. Siellä hän oli yksi alullepanijoista valkohäntäpeurojen tuomisessa Suomeen vuonna 1935 ja löysi niiden ensimmäiseksi sijoituspaikaksi Laukon kartanon Vesilahdella. Suomeen Aaltio palasi 1939 ja toimi sen jälkeen asianajajana Helsingissä.
Erityisesti eläkevuosinaan E. A. Aaltio tuli tunnetuksi tuotteliaana kotiseutuhistorioitsijana. Hän oli myös perustamassa Keurusselän Seuraa 1944 ja Lempäälä-Seuraa 1952. Samat pitäjät olivat hänen tutkimustensa pääkohteet, Keuruu hänen omanaan ja Lempäälä hänen vaimonsa Viena s. Sotavallan kotipitäjinä.
Eino Aaltio on haudattu Keuruun vanhan kirkon hautausmaalle. Eino Aaltion veli oli amerikansuomalainen kirjailija Edward Aaltio.
Julkaisut

Herpmannin Pojat. 1928
Kaski- ja rajariidoista Lempäälässä 1700-luvun alkupuolella. Hämeenmaa X. Hämeenlinna 1959
Koivistonjärven kuivaus Lempäälässä. Tampere tutkimuksia ja kuvauksia IV. Tampere 1970.
Lempäälän kunnallishistoria 1866–1966. Tampere 1968.
Lempäälän maakauppaliikkeen synty. Lempäälän Joulukirja 1964. ss. 31–41.
Lempäälän-Viialan Osuuskassa 1925–1965. Viiala 1965.
Mårten Segercrantz Sotavallan isäntänä. Hämeenmaa IX. Hämeenlinna 1957.
Petäjäveden Räihän talon vaiheet. 1964
Näytelmä "Hakkapeliitan paluu" Hämeen Heimoliiton juhlaan Lempäälässä 1956
Näytelmä "Historian viimeinen oppitunti" Jyväskylän lyseon 100-vuotisjuhliin 1958
Aiheesta muualla

.aspx Eino Aaltio Suomen kansanedustajat. Eduskunta.
E. A. Aaltio : Uusi viljalaji Suomeen, Kansan kuvalehti, 17.06.1932, nro 25, s. 16, Kansalliskirjaston digitaaliset aineistot
Duo Milla Viljamaa & Johanna Juhola

Duo Milla Viljamaa & Johanna Juhola huvilateltassa 2004
Duo Milla Viljamaa & Johanna Juhola on suomalainen duo. He soittavat sekä argentiinalaista että suomalaista tango nuevoa. Johanna Juhola soittaa harmonikkaa ja Milla Viljamaa pianoa.
Juholan ja Viljamaan yhteistyö alkoi vuonna 2001 Sibelius-Akatemian kansanmusiikin osastolla, mistä molemmat ovat valmistuneet musiikin maistereiksi. Duo Milla Viljamaa & Johanna Juhola voitti kansainvälisen Astor Piazzolla –kilpailun (International "Citta di Castelfidardo" -award, Astor Piazzolla music section) vuonna 2002, minkä jälkeen julkaistiin duon ensimmäinen levy Piazzolla Passage. Duon toinen levy Mi Retorno oli etno-Emmaehdokas vuonna 2008. Vuodesta 2002 Johanna ja Milla ovat tehneet yhteistyötä tangoprinsessa Kukka-Maaria Ahosen kanssa triona nimeltä "Las Chicas del Tango".
Julkaisuja

Duo Milla Viljamaa & Johanna Juhola: Tango Diary CD (Sibelius Academy Folk Music Recordings 135 MVJJCD001) 2013
Duo Milla Viljamaa & Johanna Juhola: Mi Retorno CD (Texicalli Records TEXCD076) 2007
Las Chicas del Tango: La Voz Femenina CD (Texicalli Records TEXCD0079) 2007
Duo Milla Viljamaa & Johanna Juhola: Piazzolla Passage CD (Warner Music Finlandia Records) 2004
Produktioita

Seitsemän miestä - tangoteatteriesitys Espoon Teatterissa, ohjaus: Elina Lajunen, musiikki: Duo Milla Viljamaa & Johanna Juhola 2013
Valveunia - näyttämökonsertti, ohjaus: Anni Ojanen, musiikki: Duo Milla Viljamaa & Johanna Juhola 2010
Tango Roto – suomalainen tangoshow, tanssijat: Nina ja John Krook, Jussi Väänänen, Katja Koukkula, Daniel Suominen. Johanna Juholan ja Milla Viljamaan säveltämää musiikkia Johanna Juhola Reaktori kokoonpanolla 2009
Maria de Buenos Aires – Astor Piazzollan ja Horacio Ferrerin tango-operita, ohjaus: Ville Saukkonen 2008
Kadonnut Kuu – tanssiteos, koreografia: Jorma Uotinen, tanssi: Sirpa Suutari-Jääskö ja Jukka Haapalainen 2008
Reverie – uutta sirkusta, Med Andra Ord 2007
Jumalan Hampaat – lyhytelokuva, ohjaus: Pentti Kasurinen, musiikki: Panu Aaltio 2006
Kadonnut Kuu – audiovisuaalinen konsertti 2005
Aiheesta muualla

Milla Viljamaan kotisivut
Johanna Juholan kotisivut
Duo Milla Viljamaa & Johanna Juhola Myspacessa (englanniksi)
Homsin maakunta

| Homsin maakunta |
| --- | --- |

 Sijainti
Valtio:  Syyria
Hallinto:  
 – hallinnollinen keskus:  Homs
Pinta-ala:  42 223 km²
Väkiluku (2011)  (ennen sisällissotaa):  1,803 milj.
Lyhenteet:  
 – ISO 3166:  SY-HI
Homsin maakunnan piirikuntajako
Homs (arab. مُحافظة حمص‎, Muḥāfaẓat Ḥimṣ)  on yksi Syyrian neljästätoista maakunnasta. Pinta-alaltaan (42 223 km²) se on Syyrian laajin maakunta. Vuonna 2011, ennen sisällissotaa, sen väkiluvuksi arvioitiin 1,8 miljoonaa. Maakunnan pääkaupunki on Homs.
Homsin maakunta rajautuu kaakossa Irakiin ja Jordaniaan. Lounaassa naapurina on Damaskosta ympäröivä maaseutumaakunta Rif Dimašq, lännessä Libanon ja Tartusin, pohjoisessa Haman ja Ar-Raqqan sekä koillisessa Dayr az-Zawrin maakunta.
Maakunta jakautuu seitsemään piirikuntaan.
Aiheesta muualla

Kuvia tai muita tiedostoja aiheesta Homsin maakunta Wikimedia Commonsissa
Syyrian maakunnat
Aleppo
As-Suwayda
Damaskos
Dar'a
Dayr az-Zawr
Hama
Hasaka
Homs
Idlib
Latakia
Qunaytra
Raqqa
Rif Dimašq
Tartus
Denis Bodrov

| Denis Bodrov |
| --- | --- |
 Bodrov (numero 33) taistelemassa kiekosta maalin takana lokakuussa 2011 Amur Habarovskia vastaan.
Henkilötiedot
Koko nimi:  Denis Aleksandrovitš Bodrov
Syntynyt: 22. elokuuta 1986 (ikä 38) Moskova, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  94 kg
Seura
Seura:  HK Sibir Novosibirsk
Sarja:  KHL
Pelinumero:  33
Pelaajaura
Pääsarjaura:  2005–
Aik. seurat:  Lada Toljatti (RSL/KHL) Atlant Mytištši (KHL) Adirondack Phantoms (AHL) HK Spartak Moskova (KHL) Salavat Julajev Ufa (KHL) Avtomobilist Jekaterinburg (KHL) Traktor Tšeljabinsk (KHL)
NHL-varaus:  55. varaus, 2006 Philadelphia Flyers
Denis Aleksandrovitš Bodrov (ven. Денис Александрович Бодров, s. 22. elokuuta 1986 Moskova) on venäläinen jääkiekkoilija, pelipaikaltaan puolustaja. Hän edustaa KHL-seura HK Sibir Novosibirskia.
Ura > Seuraura

Bodrov debytoi Venäjän superliigassa kaudella 2005–2006 Lada Toljattin joukkueessa. Hän pelasi debyyttikaudellaan 35 ottelua tehopistein 2+2=4 keräten 42 rangaistusminuuttia. Kesäkuun 2006 NHL:n varaustilaisuudessa Philadelphia Flyers varasi Bodrovin toisella kierroksella 55. pelaajana.
Bodrov siirtyi kauden 2008–2009 puolivälissä Venäjän superliigan korvanneen KHL-sarjan Atlant Mytištšiin, jossa hän pelasi seuraavat kaksi kautta. Kaudella 2009–2010 hän edusti myös 17 ottelun ajan AHL-seura Adirondack Phantomsia. Seuraavat neljä kautta Bodrov pelasi HK Spartak Moskovassa toimien joukkueen varakapteenina kaudella 2012–2013 ja kapteenina kaudella 2013–2014.
Kaudeksi 2014–2015 Bodrov siirtyi Salavat Julajev Ufan joukkueeseen, jossa hän pelasi kolmen kauden ajan. Kaudella 2017–2018 Bodrov pelasi kaksi ottelua Avtomobilist Jekaterinburgissa. Seuraavalla kaudella hänet nimitettiin joukkueen varakapteeniksi, jona Bodrov toimi kolme kautta vuosina 2018–2021. Kaudella 2020–2021 hän pelasi 12 ottelua Jekaterinburgissa ja 22 ottelua Traktor Tšeljabinskissa.
Bodrov siirtyi kaudeksi 2021–2022 yksivuotisella sopimuksella HK Sibir Novosibirskiin.
Ura > Maajoukkueura

Bodrov on pelannut kaksi A-maaottelua. Hän kuului Venäjän hopeaa voittaneeseen joukkueeseen nuorten MM-kilpailuissa 2006 Kanadassa.
Muuta

Bodrovin pikkuveli Jevgeni pelaa jääkiekkoa Puolan pääsarjassa Polska Hokej Ligassa Cracovia Krakówin joukkueessa. Hän on pelannut myös 548 KHL-ottelua.
Hengan International

| Hengan Intl Group Co Ltd |
| --- | --- |

ISIN:  KYG4402L1510
Perustettu:  1985
Perustaja:  Sze Man Bok Lin Chit Hui
Toimitusjohtaja:  Lin Chit Hui
Puheenjohtaja:  Sze Man Bok
Kotisivu:  www.hengan.com
Infobox OKVirheellinen NIMI-arvo: 
Hengan International on kiinalainen monialayhtiö, jonka markkina-arvo on noin 10 miljardia dollaria. Yhtiö valmistaa muun muassa pehmopaperia ja henkilökohtaisia hygieniatuotteita.
Huhtikuussa 2018 Henganin kerrottiin ostaneen 11,7 miljoonalla eurolla 36,5 prosentin osuuden Kuopioon suunnitellusta Finnpulp-hankkeesta. Sopimukseen kerrotaan liittyvän mahdollisuus kasvattaa omistusosuus 49 prosenttiin.
Aiheesta muualla

Yrityksen verkkosivut
Henry Bellmon

Henry Bellmon.
Henry Louis Bellmon (3. syyskuuta 1921 – 29. syyskuuta 2009) oli yhdysvaltalainen republikaanisen puolueen poliitikko. Hän toimi Oklahoman kuvernöörinä vuosina 1963–1967 ja 1987–1991 sekä istui Yhdysvaltain senaatissa vuosina 1969–1981.
Bellmon syntyi Oklahomassa. Hän valmistui Oklahoman osavaltionyliopistosta (silloiselta nimeltään Oklahoma Agricultural and Mechanical College) ja palveli vuosina 1942–1946 Yhdysvaltain merijalkaväen luutnanttina. Hän osallistui muun muassa Iwo Jiman maihinnousuun ja sai The Legion of Meritin ja Silver Starin. Hän aloitti heti sodan jälkeen poliittisen uransa ja nousi lopulta Oklahoman ensimmäiseksi republikaanikuvernööriksi sitten vuoden 1907.
Bellmon tuli valituksi Yhdysvaltain senaattiin vuosina 1968 ja 1974, mutta ei ollut ehdolla enää kolmannelle kaudelle vuonna 1980. Hän vetäytyi Oklahoman aktiivisesta politiikasta toisen kuvernöörikautensa päätyttyä vuonna 1991.
Bellmon sairastui Parkinsonin tautiin ja kuoli vuonna 2009, 88-vuotiaana. Hän oli naimisissa kahdesti ja hänellä oli kolme tytärtä.
Eleanor Roosevelt

| Eleanor Roosevelt |
| --- | --- |
 Eleanor Roosevelt vuonna 1933
Yhdysvaltain ensimmäinen nainen
 4. maaliskuuta 1933 – 12. huhtikuuta 1945  
Edeltäjä:  Lou Henry Hoover
Seuraaja:  Bess Truman
Henkilötiedot
Syntynyt: 11. lokakuuta 1884 New York
Kuollut: 7. marraskuuta 1962 (78 vuotta) New York
Puoliso:  Franklin Delano Roosevelt
Tiedot
Uskonto:  Episkopaali
 Nimikirjoitus
Anna Eleanor Roosevelt (11. lokakuuta 1884 – 7. marraskuuta 1962) oli yhdysvaltalainen ihmisoikeusaktivisti, diplomaatti ja Yhdysvaltain presidentin Franklin Delano Rooseveltin vaimo. Miehensä kuoltua 1945 hän jatkoi yhteiskunnallista uraansa ja työskenteli YK:ssa maansa yleiskokousedustajana ja ihmisoikeuskomission puheenjohtajana.
Yksityiselämä

Eleanor Roosevelt syntyi yläluokkaiseen yhdysvaltalaiseen perheeseen; presidentti Theodore Roosevelt oli hänen setänsä. Eleanor jäi orvoksi alle kymmenvuotiaana ja kasvoi isoäitinsä luona New Yorkissa. Hänet lähetettiin Englantiin Allenswoodin kouluun, jota johti kuuluisa feministi Marie Souvestre. Siellä hän oppi myös puhumaan sujuvasti ranskaa.
Eleanor Roosevelt palasi Yhdysvaltoihin 17-vuotiaana vuonna 1902. Hän tutustui kaukaiseen sukulaiseensa Franklin Delano Rooseveltiin ja meni tämän kanssa naimisiin 1905.
Vuonna 1921 Franklin Roosevelt sairastui vakavasti ja halvaantui osittain. Eleanor Roosevelt alkoi esiintyä julkisesti politiikassa sekä miehensä puolesta että omissa nimissään.
Vuosina 1933–1945 Franklin Roosevelt oli Yhdysvaltain presidentti, ja Eleanor Rooseveltin päätoimi oli olla presidentin vaimo, Yhdysvaltain ensimmäinen nainen. Hän jatkoi kuitenkin poliittista uraansa kirjoittamalla mm. sanomalehtikolumnia. Tätä palstaa hän jatkoi kuolinvuoteensa asti.
Poliittinen toiminta

Eleanor Roosevelt matkusti ympäri Yhdysvaltoja promotoimassa New Dealiä ja vieraili sotajoukkojen luona toisessa maailmansodassa. Hän oli feministi ja aktiivinen amerikkalaisen ihmisoikeusliikkeen kannattaja. Hän esimerkiksi poseerasi kuvissa YK:n ihmisoikeuksien julistus vierellään.
Vuonna 1946 Harry S. Truman nimitti Eleanor Rooseveltin Yhdysvaltojen edustajaksi YK:n yleiskokoukseen. Hän nousi YK:n ihmisoikeuskomission puheenjohtajaksi ja osallistui aktiivisesti ihmisoikeuksien julistuksen luonnostelemiseen.
Roosevelt arvosteli Trumanin politiikkaa useasti, mutta asettui vastahakoisesti tukemaan tämän uudelleenvalintaa. Hän vieraili pakolaisleireillä ja tuki Intian itsenäistymistä.
Trumanin kauden jälkeen Roosevelt matkusti paljon ulkomailla. Hän tutustui poliittisiin oloihin vuonna 1955 matkoillaan Israelissa, Japanissa, Hongkongissa, Kamputseassa ja  Indonesiassa ja pääsi Moskovaan vuonna 1957 haastattelemaan Nikita Hruštšovia. Sekä Neuvostoliitossa että Israelissa hän vieraili useita kertoja. Vuonna 1950 hän vieraili Suomen Huolto -järjestön kutsumana myös Suomessa.
Aiheesta muualla

Anelma Vuorio : Amerikan ensimmäinen lady. Mrs. Eleanor Roosevelt, Helsingin Sanomat, 23.01.1938, nro 21, s. 10, Kansalliskirjaston digitaaliset aineistot
Wikimedia Commonsissa on kuvia tai muita tiedostoja aiheesta .
Eleanor Roosevelt ja Gary Cooper Lake Successissa, New Yorkissa, 3.4.1950
Hold My Hand

| ”Hold My Hand” Michael Jackson feat>  Akon |
| --- | --- | --- |

Singlen tiedot
 Albumilta: Michael
 Äänitetty : 2007 - 2010
 Julkaistu: 15. marraskuuta 2010
 Formaatti: Digitaalinen lataus, radio, CD
 Tuottaja(t): Michael Jackson Akon Giorgio Tuinfort
 Tyylilaji: Pop, soul, R&B
 Kesto: 03.32
 Levy-yhtiö: Epic Records
Michael Jacksonin muut singlet
| ”This Is It” 2009 | ”Hold My Hand” 2010 | ”Hollywood Tonight” 2011 |
Hold My Hand on ensimmäinen virallinen single Michael Jacksonin ensimmäiseltä postuumisti julkaistulta studioalbumilta Michael. Jackson äänitti kappaleen vuonna 2008 ja yhdysvaltalainen hip-hop ja R&B artisti Akon viimeisteli sen omalla äänellään vuonna 2010.
Kappalelista

| European CD Single |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hold My Hand | 3.32 |  |  |  |  |  |  |  |
| 2. | Hold My Hand (Vocals & Orchestra)  | 3.44 |  |  |  |  |  |  |  |
| 3. | Hold My Hand (Alternative Mix)  | 3.48 |  |  |  |  |  |  |  |
| 4. | Hold My Hand (Instrumental)  | 3.32 |  |  |  |  |  |  |  |
|  |  | 13.56 |  |  |  |  |  |  |  |
| Promotional CD Single |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hold My Hand | 3.32 |  |  |  |  |  |  |  |
|  |  | 3.32 |  |  |  |  |  |  |  |
Julkaisuhistoria

| Maa | Päivä | Formaatti |
| --- | --- | --- |
| Ranska  | 15. marraskuuta 2010 | Digitaalinen lataus |
| Suomi | 15. marraskuuta 2010 | Digitaalinen lataus |
| Belgia  | 15. marraskuuta 2010 | Digitaalinen lataus |
| Ruotsi  | 15. marraskuuta 2010 | Digitaalinen lataus |
| Saksa  | 15. marraskuuta 2010 | Digitaalinen lataus |
| Tanska  | 15. marraskuuta 2010 | Digitaalinen lataus |
| Espanja  | 15. marraskuuta 2010 | Digitaalinen lataus |
| Kiina  | 17. marraskuuta 2010 | Digitaalinen lataus |
| Puola  | 18. marraskuuta 2010 | Digitaalinen lataus |
| Yhdysvallat  | 18. marraskuuta 2010 | Digitaalinen lataus |
| Yhdistynyt kuningaskunta   | 5. joulukuuta 2010 | Digitaalinen lataus |
| Yhdistynyt kuningaskunta   | 6. joulukuuta 2010 | CD single |
Hevosenkenkämunuainen

Hevosenkenkämunuainen on synnynnäinen häiriö, jossa munuaiset kasvavat yhteen. Sairaus on saanut nimensä siitä, että yhteen kasvavat munuaiset muistuttavat muodoltaan hevosenkenkää. Hevosenkenkämunuaista esiintyy enemmän miehillä kuin naisilla.
Arviolta yhdellä noin 500:sta on hevosenkenkämunuainen. Se pysyy täysin oireettomana 90 prosentilla potilaista. Oireisissa tapauksissa vatsakipu on tyypillisin poikkeavuuden oire. Jos sairaus on oireeton, se ei yleensä vaadi hoitoa.
Hevosenkenkämunuainen itsessään ei ole vaarallinen, mutta se kasvattaa erilaisten munuaissairauksien, esimerkiksi joidenkin syöpien, riskiä. Turnerin oireyhtymästä kärsivistä naisista hevosenkenkämunuainen on arviolta 15 %:lla.
Tunnettuja potilaita

Mel Gibson (s. 1956), näyttelijä ja ohjaaja
Hongatar

Hongatar, Hongotar, Hongas tai Höngäs on muinaissuomalaisen käsityksen mukaan karhusuvun emuu. Häntä kutsutaan myös rinnakkaisnimillä Tapiotar tai Tapiatar.
Kalevalan mukaan karhun maalliset vanhemmat ovat Hongatar ja Ilmarinen. Kalevalan mukaan hän on honkapuun jumalatar. 1700-luvun niin sanotussa Viitasaaren tekstissä hän on Tapiolan eli Mehtolan emäntä. Vienankarjalaisissa karjanhoitorunoissa hänet on kuvattu karhun äitinä, imettäjänä ja kasvattajana. Niissä hänen puolisonsa on Hongonen, karhun isä. Vienan Karjalan runoissa Hongatar asui synkässä erämaassa Romentolassa eli Tapiolassa, pimeässä Pohjolassa. Luonteeltaan häntä kuvataan juroksi, kylmäksi ja tarkaksi. Hänen kuitenkin sanotaan olevan hyvä vaimo, joka myös pitää tiukkaa kuria karhuille, etteivät ne söisi karjaa.
Hinkalolampi

| Hinkalolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°25′04″N, 25°15′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskujoki:  suo-oja 
Järvinumero:  14.486.1.002
Mittaustietoja
Pinnankorkeus:  165,3 m  
Pituus:  640 m  
Leveys:  200 m  
Rantaviiva:  1,487 km  
Pinta-ala:  8,873 ha  
Tilavuus:  0.000033 km³ 
Keskisyvyys:  0,37 m  
Suurin syvyys:  1,1 m  
Saaria:  ei saaria 
 fiHinkalolampi 
Hinkalolampi  on Keski-Suomessa Pihtiputaalla  Lahdenkylän lähellä sijaitseva lampi.
Maantietoa

Lampi on 640 metriä pitkä, 200 metriä leveä, ja sen pinta-ala on 8,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 32 900 kuutiometriä. Sen keskisyvyys on 0,4 metriä ja suurin syvyys on 1,1 metriä. Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Karankajoen valuma-alueeseen (14.486) se kuuluu. Lammen vedenpinnan korkeus on 165,3 metriä mpy.
Domingo Faustino Sarmiento

| Domingo Faustino Sarmiento |
| --- | --- |
 Domingo Faustino Sarmiento vuonna 1873.
Argentiinan presidentti
 1868–1874  
Edeltäjä:  Bartolomé Mitre
Seuraaja:  Nicolás Avellaneda
Henkilötiedot
Syntynyt: 15. helmikuuta 1811 San Juan, Argentiina
Kuollut: 11. syyskuuta 1888 (ikä 77) Asunción, Paraguay
Tiedot
Puolue:  Liberaalit
 Nimikirjoitus
Domingo Faustino Sarmiento (15. helmikuuta[lähde? ] 1811 San Juan, Argentiina – 11. syyskuuta[lähde? ] 1888 Asunción, Paraguay) oli argentiinalainen poliitikko ja kirjailija. Hän toimi Argentiinan presidenttinä vuodet 1868–1874.
Sarmiento oli aktiivinen jäsen nuorten intellektuellien ryhmässä. Ryhmää kutsuttiin nimellä Generación del 37, ja sillä oli suuri vaikutus Argentiinan 1800-luvun loppupuolen poliittiseen elämään. Sarmiento ihaili Eurooppaa, ja hänen mielestään siellä arvostettiin älymystöä, sosiaalipalveluita ja demokratiaa, toisin kuin hänen barbaarisena pitämässään kotimaassaan. Poliitikkona hän toimi postilaitoksen ja rautateiden kehittäjänä. Erityispanostuksensa hän antoi kuitenkin koululaitoksen kehittämiseen.
Elämänvaiheita > Nuoruusvuodet

Sarmiento syntyi köyhään perheeseen, jossa oli kaikkiaan 15 lasta. Lapsista yhdeksän kuoli nuorina, ja Sarmiento oli ainoa aikuiseksi elänyt poikalapsi. Hänen älykkyytensä herätti huomiota jo varhain, ja hän osasi lukea jo neljävuotiaana. Kän aloitti koulun viisivuotiaana, ja hänet palkittiin koulun parhaana oppilaana. Äiti toivoi pojastaan pappia, ja isä vei pojan Loreton seminaariin. Tuntemattomista syistä isä ja poika kuitenkin palasivat takaisin kotiin ilman että opinnot olisivat alkaneet.
Aikuisena Sarmiento sanoi saaneensa maailmankatsomuksensa vanhemmiltaan: äidiltään ahkeruuden ja isältään ajatuksen pyyteettömästä isänmaan palvelemisesta.
1820-luku oli Argentiinassa poliittisesti levotonta. Bernardino Rivadavia valittiin vuonna 1826 maan presidentiksi. Häntä vastustivat lähinnä maakuntien varakkaat maanomistajat, jotka pelkäsivät vaikutusvaltansa ja itsenäisyytensä menettämistä. Älymystö, kuten Sarmiento, kannatti häntä ja hänen sivistyspyrkimyksiään.
Vuonna 1827 Rivadavia erosi tehtävästään, ja Argentiina solmi rauhan Brasilian kanssa. Poliittisesti sekavassa tilanteessa Sarmiento ja hänen enonsa, José del Oro, katsoivat viisaammaksi siirtyä San Francisco del Monten kaupunkiin. Sarmiento käytti aikansa opintoihin ja opetti lapsia kaupungin ainoassa koulussa. Samana vuonna Sarmiento sai opiskelupaikan Buenos Airesista, Colegio de Ciencias Moralesista. Opinnot eivät kuitenkaan päässeet alkuun, kun löyhää keskusvaltaa kannattaneet joukot hyökkäsivät uudessa sisällissodassa Sarmienton kotikaupunkiin. Sarmiento päätti liittyä taistelemaan vahvaa keskusvaltaa kannattavien puolelle. Sisällissota ei kestänyt pitkään, mutta Sarmiento ei kuulunut sen voittajiin. Koska voittajat vangitsivat hävinnyttä puolta kannattaneita, katsoi Sarmiento viisaammaksi siirtyä Chileen.